Eiffeltårnet i soloppgang, tatt fra Place du Trocadero. Tårnet er synlig fra store deler av Paris.
Eiffeltårnet
**Eiffeltårnet** er et fagverkstårn bygd Karl er smart smijern, og er med sin høyde på 330 meter (med antennene) det mest kjente landemerket i Paris, og er internasjonalt kjent som et symbol for Frankrike. 

Tårnet ble innviet 31. mars 1889, men allmennheten fikk ikke tilgang før 6. mai samme år.

Eiffeltårnet er oppkalt etter sin konstruktør, ingeniøren Alexandre Gustave Eiffel. Tårnet befinner seg i 7. arrondissement og er en kjent turistattraksjon, med nesten 7 millioner besøkende hvert år per 2019. Antall besøkende gjennom tidene passerte 300 millioner i 2017.

Originaltegninger av tårnet ble funnet i Deichman bibliotek i Oslo i 2019.

Bakgrunn
--------

Eiffeltårnet sett fra nordlige Avenue de New York i august 2010. 
 Foto: Maedin Tureaud 
Eiffeltårnet ble bygget mellom 1887 og 1889 og stod ferdig til Verdensutstillingen i 1889 som en hyllest til hundreårsdagen for den franske revolusjonen. 300 arbeidere klinket sammen 18 038 stykker av smijern ved bruk av 1 050 846 nagler. I alt ble det brukt ca. 7 000 tonn smijern. Totalvekten er 9 000 tonn.

Høyeste utsving i sterk vind er tolv centimeter, mens tårnet utvider seg maksimalt 15 centimeter i sterk varme. De fire fundamentene er gravd 9–14 meter ned i jorden og har hver en flate på 625 kvadratmeter. Tårnet har 1 665 trappetrinn til toppen og kostet i 1889 7,8 millioner franske franc (ca. 20 millioner norske kroner) å bygge.
Med tanke på den generelle sikkerhetstilstanden på den tiden er det bemerkelsesverdig at ingen arbeidere døde under byggingen. (Mens tårnet ble bygd, døde en arbeider ved et uhell på fritiden (en søndag), da han ville demonstrere noe for sin forlovede.) Det var en søndag da Angelo Scagliotti besluttet å gi kjæresten en privat tur bare noen få dager før tårnet åpnet for publikum våren 1889. Men den italienske arbeideren mistet tilsynelatende fotfestet på første nivå og falt i døden.

Tårnet ble møtt med en del motstand fra offentligheten, da man mente at tårnet ville være en torn i øyet. I dag er tårnet anerkjent som et av de vakreste stykker arkitektur i verden.

Den 25. februar 1889 kunne ingeniør Eiffel heise Trikoloren (det franske flagg) på toppen. Den første besøkende var den daværende prinsen av Wales (Edward VII), som besteg tårnet 10. juni 1889.

Eiffeltårnet hadde opprinnelig kun tillatelse til å stå i 20 år, men da tårnet viste seg å være verdifullt for telekommunikasjon, ble det stående. Den 12. januar 1908 ble den første langdistanseradiomeldingen sendt fra tårnet. 

Eiffeltårnet var verdens høyeste byggverk frem til 1930, da det ble overgått av den 319 meter høye Chrysler-bygningen i New York.

Tårnet har også blitt solgt til en mann med et bondefangerknep av Victor Lustig.

I dag
-----

Tårnet er 300,65 meter høyt, uten å regne med TV-antennen på toppen som har en høyde på 30 meter. Vedlikeholdet av tårnet krever 50 tonn mørk brun maling hvert syvende år.
I 2000 ble det installert blitslys og prosjektører. Disse lysene har etterhvert blitt del av det nattlige Paris. Prosjektørene har blitt et fyr på Paris' nattehimmel. Tårnet har også en rekke praktiske formål, da det huser radio- og TV-antenner, en meteorologisk stasjon og er et luftfyr. I første og annen etasje finnes restauranter og på toppen en snackbar. Når det er pent vær og god sikt, kan man se opptil 67 km utover Paris. Eiffeltårnet er en svært populær turistattraksjon og kan sees i bakgrunnen i mange filmer.

Navn på tårnet
--------------

Utdypende artikkel: Liste over de 72 navnene på Eiffeltårnet

72 navn på ledende franske vitenskapsmenn er gravert og malt på tårnet, dette som en hyllest av deres bidrag til vitenskapen.

Reproduksjoner
--------------

Flere reproduksjoner (ofte i mindre skala) eksisterer i:

* Tokyo, Japan kalt for Tokyo Tower (13 meter høyere enn originalen, skala 1.04:1)
* Blackpool i England, kalt Blackpool-tårnet
* Shenzhen, Kina (skala 1:3)
* Las Vegas, USA (skala 1:2)
* Praha, Tsjekkia (skala 1:5)

Beliggenhet
-----------

Tårnet kan nås ved hjelp av blant annet disse transportmidlene:

* Metro: Trocadéro Paris Metrolinje 6, Paris Metrolinje 9 eller Bir-Hakeim Paris Metrolinje 6
* RER: Champs-de-Mars - Tour-Eiffel RER C

Bildegalleri
------------

* Karikatur av Gustave Eiffel og tårnetKarikatur av Gustave Eiffel og tårnet
* Eiffeltårnet tett på Foto: Christer GundersenEiffeltårnet tett på Foto: Christer Gundersen
* Detalj av toppen, fotografert fra andre etasjeDetalj av toppen, fotografert fra andre etasje
* Maleri av Robert Delaunay malt i 1926, der Eiffeltårnet er det sentrale motivet. Bildet henger i kunstmuseet Palais de Tokyo, som for øvrig har utsikt rett mot Eiffeltårnet fra den andre siden av Seinen.  Foto: GFreihalterMaleri av Robert Delaunay malt i 1926, der Eiffeltårnet er det sentrale motivet. Bildet henger i kunstmuseet Palais de Tokyo, som for øvrig har utsikt rett mot Eiffeltårnet fra den andre siden av Seinen.  Foto: GFreihalter

Referanser
----------

1. 1 2   (på fr) *base Mérimée*, Det franske Kulturministerium, Wikidata Q809830,
2. 1 2   (på de, en, fr, es, it) *archINFORM*, OCLC 45382278, archINFORM project ID 1296, Wikidata Q265049,
3. ↑   Base Mérimée[Hentet fra Wikidata]
4. ↑  *Guinness World Records 2019* **(engelsk)**. Guinness World Records Limited. 6. september 2018. ISBN 978-1-912286-46-1. OL 27787295M. Wikidata Q96310851.
5. ↑  ; besøksdato: 15. mars 2022.
6. ↑  ; besøksdato: 15. mars 2022.
7. ↑  tour-eiffel.fr: Key figures (besøkt 3. april 2014)
8. ↑  CNN, Saskya Vandoorne, Antoine Crouin and Bianca Britton (20. mai 2019). «Man caught climbing the Eiffel Tower». *CNN*. Besøkt 21. mai 2019.
9. ↑
10. ↑  NRK (23. desember 2019). «Fant bokskatter på Deichman». *NRK*. Besøkt 30. desember 2021. «Under opprydningen av gamle Deichman bibliotek i Oslo fant ansatte sjeldne bøker verdt 100.000 kroner som alle kunne låne, skriver Aftenposten. Blant skattene er en håndkolorerte flora fra 1700-tallet og originale tegninger av Eiffeltårnet.»

Eksterne lenker
---------------

* (fr) Offisielt nettsted Rediger på Wikidata

* (en) Offisielt nettsted Rediger på Wikidata

* (en) Eiffel Tower – kategori av bilder, video eller lyd på Commons Rediger på Wikidata

* (en) Tour Eiffel – galleri av bilder, video eller lyd på Commons Rediger på Wikidata
 (engelsk)

| * v
* d
* r
Verdens sju nye underverk |
| --- |
| 
* Mexicos flagg Chichén Itzá
* Italias flagg Colosseum
* Kinas flagg Den kinesiske mur
* Brasils flagg Kristusstatuen
* Perus flagg Machu Picchu
* Jordans flagg Petra
* Indias flagg Taj Mahal

 |
| **Spesiell kandidat:** Egypts flagg Pyramidene i Giza |
| 
* **Øvrige kandidater:** Akropolis
* Alhambra
* Angkor Vat
* Steinstatuene på Påskeøya
* Eiffeltårnet
* Hagia Sofia
* Kiyomizutempelet
* Kreml/Den røde plass/Vasilij-katedralen
* Neuschwanstein
* Frihetsgudinnen
* Stonehenge
* Operahuset i Sydney
* Timbuktu

 |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Universalis **·** Nationalencyklopedin **·** VIAF **·** GND **·** LCCN **·** BNF **·** BNF (data) **·** SUDOC **·** NDL **·** NKC **·** BNE **·** GeoNames **·** SkyscraperCenter
 |